Quauqui costums estranhs; per exemple, arribar ara ora qu’es auti ja se’n van, amagar-se quan es auti se dèishen veir, non abandonar jamès era capa de tristor, cercar eth passèg solitari, preferir eth carrèr desèrt, non barrejar- se enes convèrses, evitar es lòcs concorrudi e es hèstes, semblar que s’està ben e víuer praubaments, auer, encara que ric, era clau dera sua casa ena pòcha e era candèla ena portaria, entrar pera pòrta faussa, pujar pera escala secreta; totes aguestes singularitats insignificantes, ondades, bambolhes d’aire, plecs hujutius ena superfícia, provien fòrça còps d’un hons formidable.